Source: http://www.jogiforum.hu/hirek/35140
Timestamp: 2016-07-02 07:22:08
Document Index: 12912039

Matched Legal Cases: ['Bíróság ', 'Bíróság ', 'Bíróság\n', 'Kúria ', 'Bíróság ', 'Bíróság ', 'Bíróság ']

Joghatóság jogalap nélkül visszatartott kamatok megfizettetésére - Az Európai Bíróság mai napon tárgyal az ügyben | hírek | Jogi Fórum
Joghatóság jogalap nélkül visszatartott kamatok megfizettetésére - Az Európai Bíróság mai napon tárgyal az ügyben 2016.01.14.
/ Európai Bíróság
Címzett: Feladó: A Gazdasági Versenyhivatal a versenyszabályok megsértése miatt nagy összegű bírságot szabott ki az ausztriai székhelyű Siemens Aktiengesellschaft Österreich-hal szemben. Az osztrák cég a bírságot azonnal befizette, de annak jogosságát később a magyar bíróságok előtt vitatta, amelyek azt jogerős döntéssel jelentősen csökkentették is.
Tárgyalás a C-102/15 Siemens Aktiengesellschaft Österreich ügyben
Az ügyben később nem várt fordulat következett be, mivel a Kúria a jogerős döntés felülvizsgálatára irányuló eljárás keretében megállapította, hogy a Gazdasági Versenyhivatal által eredetileg kiszabott bírság összege megalapozott volt. E döntés következtében a Siemens ismét befizette a korábban visszakapott pénzt, azonban megtagadta a kapott kamatok visszatérítését.
A Gazdasági Versenyhivatal most jogalap nélküli gazdagodásra hivatkozva a Fővárosi Ítélőtábla előtt e kamatok visszafizetését, továbbá a jogerős döntést követően visszatérített pénz használata után járó kamatok megfizetését követeli az osztrák cégtől.
A Fővárosi Ítélőtábla megkeresésére eljáró Európai Bíróságnak arra a kérdésre kell választ adnia, hogy a jogalap nélküli gazdagodás megtérítésére irányuló eljárások a kártérítési ügyekkel egy tekintet alá eső ügyeknek minősülnek-e, megalapozva a jelen esetben a magyar bíróságok joghatóságát. Megosztás
Erőfölénnyel visszaélés a mikroprocesszorok piacàn - Az Európai Bíróság eheti ügyrendjéből (2016.06.21.)
Idegen nyelven kiállított számlák érvényessége - Az Európai Bíróság e heti döntéseiből (2016.06.20.)
Visszatérítési irányelv - Az Európai Bíróság legújabb ítélete (2016.06.10.)
Szabadságvesztés jogellenes államterületre történő belépésért? - Az Európai Unió Bíróságának ügyrendjéből (2016.06.03.)